text: Kristne skoler skrotter julemanden
  01 december 2012 kl. 09.32
  Julens budskab er druknet i gaveræs, julefrokoster, nisser og pynt, der gør julen til al andet end en kristen højtid. Den tendens opfordrer Foreningen af Kristne Friskoler nu deres 35 skoler til at gå imod.
  - Julen er børnenes fest, og det skal vi ikke tage fra dem. Men julens budskab er druknet i gaveræs, julefrokoster, nisser og pynt, der er blevet til alt andet end en kristen højtid. Og derfor opfordrer jeg de kristne friskoler til at holde lav profil i december, siger Hans Jørgen Hansen, der er sekretariatsleder i Foreningen af Kristne Friskoler, der har hjemme i Hedensted.
  Foreningen af Kristne Friskoler opfordrer alle de kristne friskoler med deres næsten 7000 elever til at spare på kræfterne i julemåneden og i stedet give den en skalle i påsken.
  - Vi vil gerne markere, at påsken er kristendommen største højtid. Derfor opfordrer vi de kristne friskoler til at holde lav profil i december og sætte alle sejl til i påsken, siger sekretariatschef Hans Jørgen Hansen.
  Flere og flere forældre vælger, at sætte deres børn i kristne friskoler. Friskolerne har oplevet en tilgang på 10 procent de seneste tre år.
  